L 282/16 Jurnalul Oficial al Uniunii Europene 26.10.2007 REGULAMENTUL (CE) NR. 1255/2007 AL COMISIEI din 25 octombrie 2007 de modificare a Regulamentului (CE) nr. 874/2004 de stabilire a normelor de politică publică privind punerea în aplicare și funcțiile domeniului de nivel superior „eu” și a principiilor de înregistrare (Text cu relevanță pentru SEE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 733/2002 al Parla- mentului European și al Consiliului din 22 aprilie 2002 privind punerea în aplicare a domeniului de nivel 1 „eu” ()), în special articolul 5 alineatul (1), după consultarea registrului în conformitate cu articolul 5 alineatul (1) din Regulamentul (CE) nr. 733/2002, întrucât: (1) Regulamentul (CE) nr. 874/2004 al Comisiei din 28 aprilie 2004 () pune în aplicare Regulamentul (CE) nr. 733/2002 prin stabilirea normelor de politică publică privind punerea în aplicare şi funcţiile dome- niului de nivel superior „eu” și a principiilor de înre- gistrare. (2) Articolul 8 din Regulamentul (CE) nr. 874/2004 pune în aplicare normele de politică publică privind conceptele geografice prin furnizarea unei proceduri care să permită statelor membre, ţărilor candidate și tuturor membrilor Spaţiului Economic European să solicite înre- gistrarea sau rezervarea numelor acestora de către guvernele lor naționale. În conformitate cu acest obiectiv și în vederea garantării depline a diversității geopolitice şi lingvistice a Uniunii Europene și a inte- resului atât al statelor membre, cât şi al cetățenilor europeni, la data de 10 octombrie 2005 s-a modificat Regulamentul (CE) nr. 874/2004 prin Regulamentul (CE) nr. 1654/2005 al Comisiei de modificare a Regula- mentului (CE) nr. 874/2004 din 28 aprilie 2004 de stabilire a normelor de politică publică privind punerea în aplicare și funcțiile domeniului de nivel superior „eu” şi a principiilor de înregistrare. Articolul 1 alineatul (3) din Regulamentul (CE) nr. 1654/2005 a adăugat o anexă care conține o listă a numelor rezervate pentru fiecare stat membru pentru înregistrare, precum şi o listă a numelor care pot fi rezervate de anumite țări terţe, inclusiv țările candidate la aderarea la Uniunea Europeană. (3)  La 1 ianuarie 2007, Bulgaria şi România au aderat la Uniunea Europeană. În consecință, Bulgaria și România ar trebui să aibă posibilitatea de a înregistra numele de domeniu care le-au fost rezervate în conformitate cu articolul 8 din Regulamentul (CE) nr. 874/2004. Pentru a asigura claritatea juridică potrivit căreia aceste două state membre beneficiază de o asemenea posibilitate, anexa cuprinsă în Regulamentul (CE) nr. 874/2004 al Comisiei ar trebui modificată. (4) Măsurile prevăzute în prezentul regulament sunt în conformitate cu avizul Comitetului pentru comunicații instituit prin articolul 22 alineatul (1) din Directiva 2002/21/CE a Parlamentului European și a Consiliului din 7 martie 2002 privind un cadru de reglementare comun pentru reţelele și serviciile de comunicații elec- tronice (directiva-cadru) (3), ADOPTĂ PREZENTUL REGULAMENT: Articolul 1 Anexa la Regulamentul (CE) nr. 874/2004 al Comisiei se înlo- cuieşte cu anexa la prezentul regulament. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 25 octombrie 2007. () JO L 113, 30.4.2002, p. 1. () JO L 162, 30.4.2004, p. 40. Regulament modificat prin Regula- mentul (CE) nr. 1654/2005 (JO L 266, 11.10.2005, p. 35). Pentru Comisie Viviane REDING Membru al Comisiei (*) JO L 108, 24.4.2002, p. 33. Directivă modificată prin Regulamentul (CE) nr. 717/2007 (0 L 171, 29.6.2007, p. 32).